钦定古今图书集成/理学汇编/学行典/第125卷 > 孔子家语 > 《六本》
## 钦定古今图书集成/理学汇编/学行典/第125卷 > 孔子家语 > 《六本》

孔子曰：“行己有六本焉，本立然后为君子也。立身有
义矣，而孝为本；丧纪有礼矣，而哀为本；战陈有列矣，
而勇为本；治政有理矣，而农为本；居国有道矣，而嗣
为本；生财有时矣，而力为本；置本不固，无务丰末；亲
戚不悦，无务外交；事不终始，无务多业；记闻而言，无
务多说；比近不安，无务求远。是故反本修迩，君子之”
道也。